

**Ειδικότητα στο Τ4Ε (ΠΕ70)**

**Τίτλος σεναρίου**

Εκπαιδευτικό σενάριο στη διδασκαλία της Γλώσσας στην Α΄ τάξη δημοτικού

«**Τα δίψηφα φωνήεντα**»

**Δανάη Καρρά**

**Τμήμα (Κωδικός: 1754)**

Τμήμα (Κωδικός 1754)

Περιεχόμενα

[Ταυτότητα σεναρίου 6](#_Toc69224384)

[Βασική Ροή Σεναρίου 7](#_Toc69224385)

[Πλαίσιο Υλοποίησης 8](#_Toc69224386)

[Χρησιμοποιούμενα εργαλεία/μέσα 8](#_Toc69224387)

[Χρονοπρογραμματισμός 9](#_Toc69224388)

## Ταυτότητα σεναρίου

## Τάξη: Α’ Δημοτικού

## Μάθημα/Γνωστικό Αντικείμενο: Διδασκαλία δίψηφων φωνηέντων: αι, ει, οι, ου

## Προσδοκώμενα μαθησιακά αποτελέσματα: Οι μαθητές να αναγνωρίζουν τα δίψηφα φωνήεντα ως ένα φώνημα φωνολογικά, να μπορούν να τα προφέρουν και να μάθουν να διαβάζουν και να γράφουν λέξεις που περιέχουν τα παραπάνω δίψηφα φωνήεντα.

## Προαπαιτούμενες γνώσεις των μαθητών για την υλοποίηση του σεναρίου: Οι μαθητές να γνωρίζουν τα γράμματα του ελληνικού αλφάβητου.

## Χρόνος υλοποίησης: 2 διδακτικές ώρες (90 λεπτά)

## Σύντομη περιγραφή σεναρίου: Το σενάριο παρουσιάζει την πρότυπη διδασκαλία των δίψηφων φωνηέντων με σκοπό την κατάκτηση από μέρους των μαθητών των δεξιοτήτων αναγνώρισης, προφοράς και γραφής λέξεων που αποτελούνται από δίψηφα φωνήεντα. Συγκεκριμένα, οι μαθητές θα πρέπει μετά τη λήξη του σεναρίου να είναι σε θέση να διακρίνουν τα δίψηφα φωνήεντα και να τα προφέρουν ως ένα φώνημα φωνολογικά, ενώ παράλληλα θα πρέπει να αναγνωρίζουν και να γράφουν λέξεις που τα περιέχουν. Οι δραστηριότητες του σεναρίου αφορούν τα περιβάλλοντα σύγχρονης και ασύγχρονης εκπαίδευσης.

## Δραστηριότητες που οδηγούν στην ενεργητική εμπλοκή των μαθητών: Στο σενάριο χρησιμοποιούνται ποικίλες δραστηριότητες που οδηγούν στην ενεργητική εμπλοκή των μαθητών. Χρησιμοποιούνται δραστηριότητες σύγχρονης διδασκαλίας (webex poll, webex annotate, webex breakout sessions), καθώς και ασύγχρονης (ανάρτηση βίντεο, ασκήσεις και εργασίες στο e-class -ασκήσεις πολλαπλής επιλογής, αντιστοίχισης και εργασία σε doc., εργασίες στο e-me content ενσωματωμένες στην πλατφόρμα του e-class – παιχνίδι μνήμης, ορθογραφία, σύρε και άφησε, κρυπτόλεξο).

## Χρησιμοποιούμενα εργαλεία (ονομαστικά)

## Σύγχρονης διδασκαλίας: webex (chat, annotate, breakoutsessions, poll), wheelofnames

## Ασύγχρονης διδασκαλίας: e-class, e-me

## Βασική Ροή Σεναρίου

## Πλαίσιο Υλοποίησης

Το σενάριο πραγματοποιείται με τη μορφή σύγχρονης και ασύγχρονης εκπαίδευσης μέσω της πλατφόρμας Webex και των πλατφορμών e- class, e-me αντίστοιχα. Εξυπακούεται ότι οι μαθητές της τάξης έχουν κάνει μια πρώτη σύνδεση στην e-class και στην e-me, ώστε να μπορέσει ο εκπαιδευτικός να τους εγγράψει στο μάθημα.

Για την αξιοποίηση του σεναρίου και για την υλοποίηση της εξ αποστάσεως διδασκαλίας, όπως η παρούσα, κρίνεται αναγκαία η συνδρομή των κηδεμόνων των μαθητών της Α’ τάξης δημοτικού.

## Χρησιμοποιούμενα εργαλεία/μέσα



* *Εργαλεία της Webex (chat & annotate για την παράδοση μαθήματος), breakout sessions για τον χωρισμό των μαθητών σε ομάδες και poll για τη δημιουργία δημοσκόπησης αναφορικά με την απήχηση του μαθήματος.*
* *Εργαλεία της e-class και της e-me content για τη δημιουργία ψηφιακού εκπαιδευτικού υλικού:*
* *Δημιουργία μαθήματος στην e-class (για ανάρτηση του υλικού και πληροφοριών/ οδηγιών σχετικά με το μάθημα).*
* *Πολυμέσα αναρτημένα στην e-class (ανάρτηση συνδέσμων, βίντεο για τη διδασκαλία).*
* *Εργαλεία της e-class (άσκηση συμπλήρωσης κενού, αντιστοίχιση).*
* *Ανάθεση εργασίας μέσα από την πλατφόρμα e-class (ανάθεση φύλλων εργασίας για τα παιδιά).*
* *Μηνύματα μέσω της e-class (προσωπική επικοινωνία με τον εκπαιδευτικό για επίλυση προβλημάτων).*
* *Εργαλεία της e-me content (παιχνίδι μνήμης, ορθογραφία, drag and drop, κρυπτόλεξο) ενσωματωμένα στο eclass.*

## Χρονοπρογραμματισμός

|  |  |  |  |
| --- | --- | --- | --- |
| **Χρονοπρογραμματισμός** | **Δραστηριότητα** | **Περιγραφή** | **Εκπαιδευτικά μέσα** |
| **Φάση 1.**  Ανακάλυψη νέας έννοιας  10λ. | * Βίντεο με αναφορά στα δίψηφα φωνήεντα * Εντοπισμός λέξεων με δίψηφα φωνήεντα σε επιλεγμένα κείμενα στο σχολικό βιβλίο | * Οι μαθητές παρακολουθούν σχετικό βίντεο στο Youtube που αναφέρει επιγραμματικά τα δίψηφα φωνήεντα. * Οι μαθητές καλούνται να εντοπίσουν σε μικρά κείμενα από το σχολικό τους βιβλίο που τους υποδεικνύει ο εκπαιδευτικός, τα δίψηφα φωνήεντα με τα οποία ήρθαν σε επαφή. | * webex * webex annotate * e-class |
| **Φάση 2.**  Έναυσμα ενδιαφέροντος - Ευαισθητοποίηση στο θέμα  15λ.  5λ. | * Βίντεο με παραμύθια | * Οι μαθητές παρακολουθούν από ένα παραμύθι -μια μικρή ιστορία για το πώς προέκυψαν οι παρεούλες των δίψηφων φωνηέντων. * Φτιάχνουν και εκείνοι τη δική τους παρέα και χωρίζονται με τους συμμαθητές τους σε 4 ομάδες αναφορικά με το κάθε δίψηφο φωνήεν. Η κάθε ομάδα παρουσιάζει στην ολομέλεια το δικό της δίψηφο φωνήεν με ζωγραφιά, ή πλαστελίνη και αναφέρει λέξεις που περιέχουν το συγκεκριμένο φωνήεν (τις οποίες τις δίνει ο εκπαιδευτικός). | * Webex * Webex breakout sessions |
| **Φάση 3.**  Εξάσκηση και ασκήσεις  5λ  15λ  5λ | * Ασκήσεις συμπλήρωσης κενού για κάθε δίψηφο * Φωνολογική αντιστοίχιση * Παιχνίδι μνήμης εικόνων – λέξεων * Υπαγόρευση ορθογραφίας | * Ο εκπαιδευτικός γράφει 4 λέξεις στον πίνακα (webex dashboard) και οι μαθητές από κάθε ομάδα (που ήταν προηγουμένως) πρέπει να χρωματίσουν το δίψηφο φωνήεν της ομάδας τους και να το ονοματίσουν. * Οι μαθητές παροτρύνονται να εργαστούν ατομικά στην e-class επιλέγοντας τη σωστή απάντηση ανάμεσα σε πολλές και αντιστοιχίζοντας το κάθε δίψηφο φωνήεν με το φωνολογικό του χαρακτήρα. Επιπλέον παρακινούνται να παίξουν ένα διασκεδαστικό παιχνίδι μνήμης που θα τους εισάγει στην επόμενη δραστηριότητα. * Οι μαθητές καλούνται να μάθουν απ’ έξω τις λέξεις με τις οποίες ασχολήθηκαν στο παιχνίδι μνήμης και να τις γράψουν ορθογραφία. | * Webex dashboard * Webex annotate * Πλατφόρμα ασύγχρονης e- class (ασκήσεις- πολλαπλής επιλογής, αντιστοίχιση) * Πλατφόρμα ασύχγρονης e-me (e-me content – Memory game, dictation) |
| **Φάση 4**.  Επέκταση γνώσης και Δημοσκόπηση  5λ  15λ  5λ | * Ταξινόμηση νέων λέξεων στη σωστή στήλη * Κρυπτόλεξο νέων λέξεων | * Ο εκπαιδευτικός χρησιμοποιώντας την εφαρμογή wheelofnames επιλέγει τυχαία έναν μαθητή ο οποίος από την καρτέλα που έχει δώσει ο εκπαιδευτικός επιλέγει μία λέξη να πει προφορικά και οι υπόλοιποι μαθητές μαντεύουν πώς γράφεται. * Οι μαθητές ενθαρρύνονται να παίξουν με τις λέξεις στο e-class με ασκήσεις «σύρε και άφησε» και «κρυπτόλεξο» μαθαίνοντας περισσότερες λέξεις που περιέχουν δίψηφα φωνήεντα. * Οι μαθητές μέσω webex poll ψηφίζουν πώς τους φάνηκε το μάθημα. | * Webex * wheelofnames * Πλατφόρμα ασύγχρονης e- class με ενσωματωμένες ασκήσεις από την e-me content (drag and drop, find the words) * Webex poll |
| **Φάση 5.**  Εμπέδωση – Αξιολόγηση – Ανατροφοδότηση  (15λ)  10λ  (15λ) | * Γραπτή εργασία εμπέδωσης και αξιολόγησης για το σπίτι * Προφορική αξιολόγηση – δυνατή ανάγνωση | * Ο εκπαιδευτικός, δίνοντας μέσα από σχετικό βίντεο οδηγίες ως προς το κατέβασμα και την αποστολή εργασιών στην e-class αναθέτει την τελική εργασία στους μαθητές. * Οι μαθητές αξιολογούνται και προφορικά – φωνολογικά προφέροντας τις λέξεις που τους δίνονται. Αξιολογείται η κατάκτηση του εντοπισμού, της ανάγνωσης και της γραφής των δίψηφων φωνηέντων. * Τέλος, ο εκπαιδευτικός ζητά από τους μαθητές να υπογραμμίσουν με διαφορετικό χρώμα κάθε παρεούλα δίψηφων φωνηέντων σε λέξεις από άρθρα εφημερίδας και να τα δείξουν στην ολομέλεια της τάξης. | * Εργασία στην e-class γραπτή και προφορική |

## https://docs.google.com/drawings/u/0/d/s6pOCU8QBU8-mMZs-5hQNtQ/image?w=710&h=10&rev=1&ac=1&parent=1v2JmNdkXXVojQmiMkEGouDwVmfAA7unKΟδηγίες για την υλοποίηση του σεναρίου


Οι μαθητές εγγράφονται στο μάθημα **«Γλώσσα Α΄ τάξης»**. Η ενότητα με την οποία θα ασχοληθούν εκπαιδευτικός και μαθητές έχει τίτλο **«Τα δίψηφα φωνήεντα»**.



**Φάση 1: Ανακάλυψη νέας έννοιας (10λ)**

Ο εκπαιδευτικός κάνει διαμοιρασμό της οθόνης στο webex και οι μαθητές παρακολουθούν σχετικό βίντεο στο Youtube στο οποίο αναφέρονται επιγραμματικά τα δίψηφα φωνήεντα, φωνολογικά και με παραδείγματα από δύο λέξεις το καθένα.


<https://www.youtube.com/watch?v=B0WXv0TnSV0>



Στη συνέχεια, οι μαθητές καλούνται να εντοπίσουν σε μικρά κείμενα από το σχολικό τους βιβλίο που τους υποδεικνύει ο εκπαιδευτικός, τα δίψηφα φωνήεντα με τα οποία ήρθαν σε επαφή. Συνειδητοποιούν ότι τα συγκεκριμένα φωνήεντα κάνουν μικρές ομαδούλες – παρεούλες που φωνάζουν όμως σαν ένα φώνημα.

**Φάση 2: Έναυσμα ενδιαφέροντος - Ευαισθητοποίηση στο θέμα (20λ)**

Ύστερα, οι μαθητές παρακολουθούν στο Youtube, μέσα από τον διαμοιρασμό οθόνης που θα κάνει στο webex ο εκπαιδευτικός, από ένα παραμύθι - μια μικρή ιστορία για το πώς προέκυψαν οι παρεούλες των δίψηφων φωνηέντων, ώστε να τους εντυπωθούν πιο εύκολα στη μνήμη.



* <https://www.youtube.com/watch?v=4zVvLa-TAsE&feature=emb_title>
* <https://youtu.be/WK8XFva447M>
* <https://youtu.be/1QT66nQHAr0>
* <https://youtu.be/Dvs0uOsTjGQ>

Έπειτα, ο εκπαιδευτικός χρησιμοποιώντας το breakoutsessions του webex χωρίζει τους μαθητές σε ομάδες. Συγκεκριμένα, οι μαθητές φτιάχνουν και εκείνοι τη δική τους παρέα και χωρίζονται με τους συμμαθητές τους σε 4 ομάδες αναφορικά με το κάθε δίψηφο φωνήεν. Η κάθε ομάδα μετά τη λήξη του διαμοιρασμού των δωματίων, παρουσιάζει στην ολομέλεια το δικό της δίψηφο φωνήεν με ζωγραφιά, ή πλαστελίνη και αναφέρει λέξεις που περιέχουν το συγκεκριμένο φωνήεν (τις οποίες τους τις δίνει ο εκπαιδευτικός).

|  |  |  |  |
| --- | --- | --- | --- |
| Ομάδα «αι» | Ομάδα «ει» | Ομάδα «οι» | Ομάδα «ου» |
| παίζω | ψυγείο | τοίχος | λουλούδι |
| μαχαίρι | είκοσι | λαγοί | κουνούπι |
| σημαία | λεωφορείο | πολλοί | αλεπού |
| κεραία | εκείνος | οικισμός | κουλούρι |


**Φάση 3: Εξάσκηση και ασκήσεις (25λ)**


Ο εκπαιδευτικός γράφει 4 λέξεις στον πίνακα (webex dashboard) και οι μαθητές από κάθε ομάδα (που ήταν προηγουμένως) πρέπει να χρωματίσουν το δίψηφο φωνήεν της ομάδας τους και να το ονοματίσουν. Η κάθε ομάδα θα επιλέξει το χρώμα της.


Έπειτα, οι μαθητές παροτρύνονται να εργαστούν ατομικά στην e-class μέσα από ασκήσεις, επιλέγοντας τη σωστή απάντηση ανάμεσα σε πολλές, ή αντιστοιχίζοντας το κάθε δίψηφο φωνήεν με το φωνολογικό του χαρακτήρα. Τέλος, παρακινούνται να παίξουν ένα διασκεδαστικό παιχνίδι μνήμης που θα τους εισάγει στην επόμενη δραστηριότητα.


* <https://eclass.sch.gr/modules/units/view.php?course=9050592489&res_type=exercise&exerciseId=336969&unit=943731>
* <https://eclass.sch.gr/modules/units/view.php?course=9050592489&res_type=exercise&exerciseId=336988&unit=943731>
* <https://eclass.sch.gr/modules/exercise/index.php?course=9050592489>
* <https://eclass.sch.gr/modules/units/view.php?course=9050592489&res_type=exercise&exerciseId=336991&unit=943731>
* <https://eclass.sch.gr/modules/exercise/admin.php?course=9050592489&exerciseId=336992&preview=1>
* <https://content.e-me.edu.gr/wp-admin/admin-ajax.php?action=h5p_embed&id=951335>

Παραδείγματα ασκήσεων ακολουθούν:










Αργότερα, οι μαθητές καλούνται να μάθουν απ’ έξω τις λέξεις με τις οποίες ασχολήθηκαν στο παιχνίδι μνήμης και να τις γράψουν ορθογραφία.



<https://content.e-me.edu.gr/wp-admin/admin-ajax.php?action=h5p_embed&id=951159>

**Φάση 4: Επέκταση γνώσης και Δημοσκόπηση (25λ)**

Ο εκπαιδευτικός χρησιμοποιώντας την εφαρμογή wheelofnames επιλέγει τυχαία έναν μαθητή ο οποίος από την καρτέλα (την προηγούμενη) που έχει δώσει ο εκπαιδευτικός επιλέγει μία λέξη να πει προφορικά και οι υπόλοιποι μαθητές μαντεύουν πώς γράφεται και τη γράφουν στο chat του webex στέλνοντας προσωπικό μήνυμα στον εκπαιδευτικό.




<https://wheelofnames.com/>

Ακολούθως, οι μαθητές ενθαρρύνονται να παίξουν με τις λέξεις στην e-class (ενσωματωμένος από την e-me content) με ασκήσεις «σύρε και άφησε» και «κρυπτόλεξο», μαθαίνοντας έτσι περισσότερες λέξεις που περιέχουν δίψηφα φωνήεντα.



<https://content.e-me.edu.gr/wp-admin/admin-ajax.php?action=h5p_embed&id=951693>




<https://content.e-me.edu.gr/wp-admin/admin-ajax.php?action=h5p_embed&id=951795>

Αργότερα, οι μαθητές μέσω webex poll ψηφίζουν πώς τους φάνηκε το μάθημα.

**Φάση 5: Εμπέδωση – Αξιολόγηση – Ανατροφοδότηση (10λ)**

Ο εκπαιδευτικός, δίνοντας μέσα από σχετικό βίντεο οδηγίες ως προς το κατέβασμα και την αποστολή εργασιών στην e-class αναθέτει την τελική εργασία στους μαθητές.



<https://www.youtube.com/watch?time_continue=1&v=6bdQ8YJ7iwc&feature=emb_logo>

Οι μαθητές αξιολογούνται και προφορικά – φωνολογικά προφέροντας τις λέξεις που τους δίνονται. Αξιολογείται η κατάκτηση του εντοπισμού, της ανάγνωσης και της γραφής των δίψηφων φωνηέντων.

Τέλος, ο εκπαιδευτικός ζητά από τους μαθητές να υπογραμμίσουν με διαφορετικό χρώμα κάθε παρεούλα δίψηφων φωνηέντων σε λέξεις από άρθρα εφημερίδας και να τα δείξουν στην ολομέλεια της τάξης.

***-ΤΕΛΟΣ-***